CELEX: 32021D1987
Language: da
Date: 2021-11-09 00:00:00
Title: Rådets afgørelse (EU) 2021/1987 af 9. november 2021 om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår en forlængelse af prioriteterne for partnerskabet mellem EU og Aserbajdsjan

16.11.2021   
               
               
                  DA
               
               
                  Den Europæiske Unions Tidende
               
               
                  L 405/5
               
            
         RÅDETS AFGØRELSE (EU) 2021/1987
         af 9. november 2021
         om den holdning, der skal indtages på Den Europæiske Unions vegne i Samarbejdsrådet nedsat ved partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår en forlængelse af prioriteterne for partnerskabet mellem EU og Aserbajdsjan
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207 og 209, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side (»aftalen«) blev undertegnet den 22. april 1996 og trådte i kraft den 1. juli 1999.
                  
               
                     (2)
                  
                  
                     I henhold til aftalens artikel 81 kan Samarbejdsrådet, som er nedsat ved aftalen, fremsætte formålstjenelige henstillinger med henblik på at opfylde aftalens mål.
                  
               
                     (3)
                  
                  
                     På mødet i Samarbejdsrådet den 28. september 2018 blev prioriteterne for partnerskabet mellem EU og Aserbajdsjan for perioden 2018-2020 vedtaget.
                  
               
                     (4)
                  
                  
                     Samarbejdsrådet bør ved skriftlig procedure vedtage en henstilling om forlængelse af prioriteterne for partnerskabet mellem EU og Aserbajdsjan indtil 2024.
                  
               
                     (5)
                  
                  
                     Den holdning, der skal indtages på Unionens vegne i Samarbejdsrådet vedrørende forlængelsen af prioriteterne for partnerskabet mellem EU og Aserbajdsjan, bør fastlægges —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Samarbejdsrådet, som er nedsat ved Partnerskabs- og Samarbejdsaftalen mellem De Europæiske Fællesskaber og deres medlemsstater på den ene side og Republikken Aserbajdsjan på den anden side, for så vidt angår vedtagelsen af en henstilling om forlængelse af prioriteterne for partnerskabet mellem EU og Aserbajdsjan indtil 2024, baseres på udkastet til Samarbejdsrådets henstilling (1).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. november 2021.
            
               
                  På Rådets vegne
               
               A. ŠIRCELJ
               
                  Formand
               
            
         
         
            (1)  Jf. dokument ST 11568/1/21 REV 1 på http://register.consilium.europa.eu.